**IZVOD IZ ZAPISNIKA**

o radu 26. sjednice Gradskog vijeća Grada Nove Gradiške održane 25. veljače 2025. u Gradskoj vijećnici Grada Nove Gradiške.

Sjednicu je sazvala Dinka Matijević, mag.oec., predsjednica Vijeća.

Sjednica je započela s radom u 12,05 sati.

Po završenom prozivanju Predsjednica Vijeća utvrdila je da je od ukupno 15 izabranih članica i članova Gradskog vijeća sjednici nazočno 14.

Ivan Adžić, prof., Tomislav Bećirević, Zoran Gazibarić,, Jelena Kovre, mag.educ. art., Krešimir Kušenić, dr.med.vet., Dinka Matijević, mag.oec., dr.sc. Marija Mihaljević, Sandra Petrović Đanić, mag.oec., Ljiljana Ptačnik, prof., Marijan Radić, Ljepša Rakas-Vujčić, dr.med., Davorin Slišurić, dipl.iur., Sara Šefer, univ.mag.paed.et.mag.educ.hist. i Matej Zboril, mag.oec..

Izostanak je opravdao Vlatko Greiner.

Ostali nazočni: Vinko Grgić, dipl.ing.arh., gradonačelnik Grada Nove Gradiške, Borislav Vidošić, zamjenik gradonačelnika Marijan Furić, dipl.ing.sig., direktor tvrtke Odlagalište d.o.o. Nova Gradiška, Tomislav Grašar, dipl.oec., direktor tvrtke Eko kong d.o.o. Nova Gradiška, Marko Ivković, mag.oec., direktor Industrijskog parka d.o.o. Nova Gradiška za razvoj i ulaganje, Adam Đanić, mag.oec., direktor Centra kompetencija za napredno inženjerstvo Nova Gradiška d.o.o., Dario Pauković, ravnatelj Gradskog društva Crvenog križa Nova Gradiška, Zlatko Zebić, dipl.iur., v.d. pročelnika Stručne službe Grada, Marko Ćosić, mag.cin., načelnik Stožera civilne zaštite Grada Nova Gradiška, Marija Bradašić Mikolčević, v.d. ravnateljica Gradske knjižnice Nova Gradiška, Ljiljana Ranisavljević, dipl.oec., v.d. pročelnica Upravnog odjela za financije, Tomislav Sigurnjak, dipl.ing.geodezije, v.d. pročelnika Upravnog odjela za komunalne djelatnosti, Maja Savi, mag.oec., voditeljica Odsjeka za EU fondove i projekte, kao i predstavnici sredstava javnog informiranja.

Zapisnik je vodio Dino Latal, djelatnik u Stručnoj službi Grada.

**DINKA MATIJEVIĆ**,predsjednica Gradskog vijeća nakon što je pozdravila nazočne i utvrdila da je sjednici nazočan dovoljan broj članova Gradskog vijeća za pravovaljano odlučivanje, upitala je članove Vijeća da li imaju primjedbi na Zapisnik o radu 25. sjednice Gradskog vijeća održane 19. prosinca 2024..

**IVAN ADŽIĆ** nakon što je pozdravio nazočne: „Samo da se osvrnem za Zapisnik prethodne sjednice. Znači, imali smo jedan amandman koji je prihvaćen od predlagača, da će biti sastavni dio Proračuna pa amandman nije upisan, odnosno nije vizualiziran na način da se vidi o čemu se tu radi pa bi to molili da se to evidentira na neki način.“

**DINKA MATIJEVIĆ**: „Dakle, primjedbu prihvaćamo i uvrstiti će se u Zapisnik odgovarajuća izmjena. S obzirom da ćemo uvrstiti u Zapisnik ovu izmjenu koju je iznio kolega Adžić, o Zapisniku inače se ne glasuje, sukladno tome smatramo onda da je sve u redu dalje sa Zapisnikom ako nema eventualno još neke primjedbe, nema? U redu.“

Zatim je Predsjednica Gradskog vijeća upitala članove Vijeća imaju li prijedloga za promjenu Dnevnog reda 26. sjednice, a kojeg su primili u Pozivu za sjednicu.

**ZLATKO ZEBIĆ**: „U Zapisniku piše; budući je amandman prihvaćen od predlagača postaje sastavni dio Proračuna.“

**DINKA MATIJEVIĆ**: „Ali nije obrazloženje za što je vijećnik zatražio amandman, želi da se objasni za što je amandman bio zatražen. Dobro, uvrstiti će se u Zapisnik.

Dakle, točka 7. u Dnevnom redu je nazvana Prijedlog pravilnika o javnoj nabavi, a zapravo u materijalima ste vidjeli da se radi o Prijedlogu pravilnika o jednostavnoj nabavi, to je samo jedan tip-feler, ništa drugo.“

Budući prijedloga za dopunu ili izmjenu Dnevnog reda nije bilo Predsjednica Gradskog vijeća stavila je na glasovanje Dnevni red.

Gradsko vijeće glasujući 14 „za“, temeljem članka 85. stavak 3. Poslovnika Gradskog vijeća Grada Nova Gradiška – pročišćeni tekst („Novogradiški glasnik“, broj 7/22.) utvrdilo je sljedeći:

**D N E V N I R E D**

1. Aktualni sat
2. Prijedlog odluke o visini poreznih stopa godišnjeg poreza na području grada Nove Gradiške
3. Prijedlog odluke o izmjenama Odluke o gradskim porezima
4. Prijedlog odluke o davanju koncesije za obavljanje dimnjačarskih poslova na području grada Nove Gradiške
5. Prijedlog odluke o izmjeni Odluke o načinu plaćanja naknade zbog korištenja odlagališta komunalnog otpada „Šagulje-Ivik“
6. Analiza sustava civilne zaštite i Godišnji plan razvoja sustava civilne zaštite s financijskim učincima za trogodišnje razdoblje 2025.-2027.
7. Prijedlog pravilnika o jednostavnoj nabavi
8. Prijedlog odluke o imenovanju v.d. ravnatelja Gradskog muzeja Nova Gradiška.

**Točka 1. AKTUALNI SAT**

Pod ovom točkom Dnevnog reda pitanja su postavili: Davorin Slišurić, Zoran Gazibarić, Ljiljana Ptačnik, Tomislav Bečirević i Ivan Adžić a odgovore su dali Vinko Grgić, Marijan Furić, Borislav Vidošić i Marija Bradašić Mikolčević

**Točka 2. PRIJEDLOG ODLUKE O VISINI POREZNIH STOPA GODIŠNJEG POREZA NA PODRUČJU GRADA NOVE GRADIŠKE**

Predsjednica Gradskog vijeća otvorila je raspravu.

Uraspravi su sudjelovali:Marijan Radić**,** Ljiljana Ptačnik, Ivan Adžić i Vinko Grgić.

Gradsko vijeće Grada Nove Gradiške glasovanjem 8 „za“, 6 „protiv“, bez „suzdržanih“ od glasovanja na temelju članka 19. Zakona o porezu na dohodak („Narodne novine“, broj 115/16., 106/18., 121/19., 32/20., 138/20., 151/22., 114/23. i 152/24.) i članka 34. stavak 1. podstavak 2. Statuta Grada Nova Gradiška – pročišćeni tekst („Novogradiški glasnik“ broj 7/22.) donijelo je

**ODLUKU**

**o visini poreznih stopa godišnjeg poreza na dohodak**

**na području grada Nova Gradiška**

KLASA: 410-01/25-01/02

URBROJ: 2178-15-01-25-3

(Odluka je prilog Zapisniku i čini njegov sastavni dio.)

**Točka 3. PRIJEDLOG ODLUKE O IZMJENAMA ODLUKE O GRADSKIM POREZIMA**

U ime predlagatelja uvodno pojašnjenje podnio je Tomislav Sigurnjak, dipl.ing.geodezije, pročelnik Upravnog odjela za komunalne djelatnosti.

Predsjednica Gradskog vijeća otvorila je raspravu.

Uraspravi su sudjelovali: Marijan Radić, Ljiljana Ptačnik, Ivan Adžić i Vinko Grgić

Gradsko vijeće Grada Nove Gradiške glasovanjem 8 „za“, 6 „protiv“, bez „suzdržanih“ od glasovanja na temelju članka 20. stavka 1. i članka 42. stavka 1. točka 2. Zakona o lokalnim porezima („Narodne novine“, broj 115/16., 101/17., 114/22., 114/23. i 152/24.), te članka 34. stavak 1. podstavak 2. Statuta Grada Nova Gradiška – pročišćeni tekst („Novogradiški glasnik“ broj 7/22.) donijelo je

**ODLUKU**

**o izmjenama Odluke o gradskim porezima**

KLASA: 410-01/25-01/01

URBROJ: 2178-15-01-25-3

(Odluka je prilog Zapisniku i čini njegov sastavni dio.)

**Točka 4. PRIJEDLOG ODLUKE O DAVANJU KONCESIJE ZA OBAVLJANJE DIMNJAČARSKIH POSLOVA NA PODRUČJU GRADA NOVE GRADIŠKE**

Predsjednica Gradskog vijeća otvorila je raspravu.

U raspravi su sudjelovali: Sandra Petrović Đanić i Davorin Slišurić,

Gradsko vijeće Grada Nove Gradiške glasovanjem 14 „za“, nitko „protiv“, bez „suzdržanih“ od glasovanja na temelju članka 36. Zakona o koncesijama („Narodne novine“ broj 69/17. i 107/20.), članka 45. Zakona o komunalnom gospodarstvu („Narodne novine“ broj 68/18., 110/18. – Odluka Ustavnog suda Republike Hrvatske, 32/20. i 145/24), i članka 34. stavak 1. alineja 2. Statuta Grada Nova Gradiška („Novogradiški glasnik“ broj 7/22. – pročišćeni tekst) donijelo je

**O D L U K U**

**o davanju koncesije za obavljanje dimnjačarskih poslova**

**na području Grada Nova Gradiška**

KLASA: UP/I-363-02/25-01/01

URBROJ: 2178-15-01-25-7

(Odluka je prilog Zapisniku i čini njegov sastavni dio.)

**Točka 5. PRIJEDLOG ODLUKE O IZMJENI ODLUKE O NAČINU PLAĆANJA NAKNADE ZBOG KORŠTENJA ODLAGALIŠTA KOMUNALNOG OTPADA „ŠAGULJE-IVIK“**

U ime predlagatelja uvodno pojašnjenje podnio je Tomislav Sigurnjak, dipl.ing.geodezije, pročelnik Upravnog odjela za komunalne djelatnosti.

Predsjednica Gradskog vijeća otvorila je raspravu.

U raspravi su sudjelovali: Tomislav Bečirević, Matej Zboril, Davorin Slišurić, Marijan Furić i Vinko Grgić

Gradsko vijeće Grada Nove Gradiške glasovanjem 14 „za“, nitko „protiv“, bez „suzdržanih“ od glasovanja na temelju članka 103. Zakona o gospodarenju otpadom („Narodne novine“ broj 84/21. i 142/23.), te članka 34. stavak 1. alineja 2. Statuta Grada Nova Gradiška – pročišćeni tekst („Novogradiški glasnik“ broj 7/22.) donijelo je

**I Z M J E N U O D L U K E**

**o načinu plaćanja naknade zbog korištenja odlagališta komunalnog otpada**

**„Šagulje-Ivik“ u Novoj Gradiški**

KLASA: 363-04/22-05/02

URBROJ: 2178-15-01-25-42

(Odluka je prilog Zapisniku i čini njegov sastavni dio.)

**Točka 6. ANALIZA SUSTAVA CIVILNE ZAŠTITE I GODIŠNJI PLAN RAZVOJA SUSTAVA CIVILNE ZAŠTITE S FINANCIJSKIM UČINCIMA ZA TROGODŠNJE RAZDOBLJE 2025. – 2027.**

Predsjednica Gradskog vijeća otvorila je raspravu.

U raspravi su sudjelovali: Zlatko Zebić, Sara Šefer, Marija Mihaljević i Ljiljana Ptačnik

Gradsko vijeće Grada Nove Gradiške glasovanjem 14 „za“, nitko „protiv“, bez „suzdržanih“ od glasovanja na temelju članka 34. Statuta Grada Nova Gradiška – pročišćeni tekst („Novogradiški glasnik“ broj 7/22.) donijelo je

**Z A K LJ U Č A K**

**o prihvaćanju Analize stanja i Godišnji plan razvoja sustava civilne zaštite**

**sa financijskim učincima za trogodišnje razdoblje**

**te smjernice za organizaciju i razvoj sustava**

KLASA: 240-01/25-01/01

URBROJ: 2178-15-01-25-05

(Zaključak je prilog Zapisniku i čini njegov sastavni dio.)

**Točka 7. PRIJEDLOG PRAVILNIKA O JAVNOJ NABAVI**

Predsjednica Gradskog vijeća otvorila je raspravu.

U raspravi su sudjelovali Davorin Slišurić, Ivana Kulić, i Krešimir Kušenić

Gradsko vijeće Grada Nove Gradiške glasovanjem 10 „za“, nitko „protiv“, 4 „suzdržanih“ od glasovanja na temelju članka 15. Zakona o javnoj nabavi („Narodne novine“ broj 120/2016. i 114/22.) i članka 34. stavak 1. alineja 2. Statuta Grada Nova Gradiška – pročišćeni tekst („Novogradiški glasnik“ broj 1/18., 2/21., 2/22. i 7/22.) donijelo je

**P R A V I L N I K**

**o jednostavnoj nabavi**

KLASA:

URBROJ:

(Pravilnik je prilog Zapisniku i čini njegov sastavni dio.)

**Točka 8. PRIJEDLOG ODLUKE O IMENOVANJU V.D. RAVNATELJA GRADSKOG MUZEJA NOVA GRADIŠKA**

Predsjednica Gradskog vijeća otvorila je raspravu.

U raspravi su sudjelovali Jelena Kovre, Marija Mihaljević, Davorin Slišurić i Vinko Grgić

Gradsko vijeće Grada Nove Gradiške glasovanjem 14 „za“, nitko „protiv“, bez „suzdržanih“ od glasovanja na temelju članka 43. Zakona o ustanovama („Narodne novine“ broj 76/93., 29/97., 47/99., 35/08., 127/19. i 151/22.) i članka 34. stavak 1. podstavak 2. Statuta Grada Nova Gradiška („Novogradiški glasnik“ broj 7/22.) donijelo je

**O D L U K U**

**o imenovanju vršitelja dužnosti ravnatelja Gradskog muzeja Nova Gradiška**

KLASA: 611-05/25-01/01

URBROJ: 2178-15-01-25-3

(Odluka je prilog Zapisniku i čini njegov sastavni dio.)

Predsjednica Gradskog vijeća je zaključila rad 26. sjednice Gradskog vijeća Grada Nove Gradiške u 13,36 sati.

**VODITELJ ZAPISNIKA PREDSJEDNICA**

**GRADSKOG VIJEĆA**

Dino Latal Dinka Matijević, mag.oec.

KLASA: 029-02/25-01/01

URBROJ: 2178-15-01/25-02